ུ་ཛ་ལ་ཁཱ་ཧི༔ (བར་བ་བཤགས་པ་ནི།) ཧཱུྃ༔ བདག་གི་ཚེ་རབས་ཐོག་མེད་ནས༔ སྒོ་གསུམ་མ་རིག་དབང་གྱུར་བས༔ ལས་ཉོན་སྡིག་དང་དམ་ཉམས་ཀུན༔ ཞལ་ཟས་ཚོགས་ཀྱི་མཆོད་པས་བཤགས༔ (ཞེས་དང་། ཡི་གེ་བརྒྱ་པ་བཟླ། ཐམ་བསྒྲལ་བསྟབ་ནི། ལིངྒ་ལོགས་ས་ུབཅས་པའམ་མེད་ན་ཚོགས་ཟན་ཆ་གསུམ་པ་དེའི་འདོད་ཡོན་གྱི་ལྷ་མོ་ཧཱུྃ་གིས་རང་ལ་བསྡུས་ནས།) བདག་ཉིད་དཔའ་བོ་རྟ་མཆོག་རོལ་པའི་སྐུར་གྱུར་(པར་བསམ་ལ།) ན་མོ། དཀོན་(17བ)མཆོག་གསུམ་དང་རྩ་གསུམ་ཆོས་སྐྱོང་སྲུང་མའི་ཚོགས་ཀྱི་བདེན་པས་གནོད་བྱེད་དགྲ་བགེགས་ལོག་པར་འདྲེན་པ་ཐམས་ཅད་ཚོགས་ཐ་མ་དམིགས་པའི་རྟེན་འདི་ལ་ཁུ་ཅིག །ནྲྀ་ཏྲི་བཛྲ་ཨངྐུ་ཤ་ཛཿ ཛཿཧཱུྃ་བཾ་ཧོཿ (ཞེས་དགུག་བསྟིམ་བྱས་ཏེ། ཕུར་བུས་གདབ་ཅིང་།) ཧཱུྃ༔ ཐུགས་རྗེ་ཆེན་པའི་སྟོབས་དང་ཤུགས༔ ཡེ་ཤེས་རྡོ་རྗེས་སྒྲིབ་གཉིས་བཅོམ༔ བདག་ལྟའི་རཱུ་ཏྲ་འཁོར་བའི་བླ༔ བདག་མེད་མཉམ་ཉིད་ཆེན་པོར་བསྒྲལ༔ མ་ཏྲཾ་རཱུ་ཏྲ་པྲ་བེ་ཤ་ཡ་ཕཊ༔ (ཅེས་བསྒྲལ་བའི་སྙིགས་མ་འདོད་ཡོན་གྱི་ཕུང་བོར་སྤེལ་ནས།) ཧཱུྃ༔ མཉམ་པ་ཉིད་ཀྱི་ཞལ་ཕྱེས་ཤིག༔ གཉིས་སྣང་གཟུང་འཛིན་རཱུ་ཏྲ་དང་༔ རེ་དོགས་མཚན་མར་འཛིན་པའི་འདྲེ༔ ཡུལ་མེད་ཟང་ཐལ་ཆེན་པོར་རོལ༔ དུ་ཏྲི་རུ་དྲ་ཨ་མུ་ཀ་མཱ་ར་ཡ་ཁཱ་ཧི༔ (ཞེས་བསྟབས་པས་དགྱེས་པར་མོས། ཚོགས་ལ་རོལ་པ་ནི། ལས་ཀྱི་རྡོ་རྗེས་དམ་རྫས་རྣམས་བཏེགས་ལ།) ཧོཿ ཚོགས་ཀྱི་མཆོད་པ་རྒྱན་དུ་རོལ། །(ཞེས་དྲངས། ལེན་པ་པོས།) ཨ་ལ་ལ་ཧོཿ (ཞེས་བླངས་ལ། བཟའ་བའི་དམ་ཚིག་ནང་གི་སྲེགས་བླུག་ཏུ་ལོངས་སྤྱོད་ནས།) ཧེ་རུ་ཀ་དཔལ་དཀྱིལ་འཁོར་དུ། །ཚོགས་ཀྱི་འཁོར་ལོ་བསྐོར་བ་ཡིས། །བདག་གཞན་འགྲོ་བ་མ་ལུས་པ། །དཀྱིལ་འཁོར་གཅིག་ཏུ་འགྲུབ་པར་ཤོག །(ཅེས་སྨོན་ལམ་དང་། ལྷག་མ་གཏོང་བ་ནི། ལྷག་མ་(18ན)བསྡུས་པའི་སྟེང་དུ་དཀྱིལ་འཁོར་གྱི་ལྷག་མའང་བསྣན་ཏེ་ཛ་གད་ཀྱི་ཁ་ཕྲུ་བཏབ་ལ།) ཨོཾ་ཨཱཿཧཱུྃ་པཉྩ་ཨ་མྲྀ་ཏ་ཧཱུྃ་ཧ་ཧོ་ཧྲཱིཿ（ས།） ལྷག་མའི་དམ་ཚིག་འདོད་ཡོན་གྱི་ཕུང་པོ་ཟད་མི་ཤེས་པས་ནམ་མཁའ་གང་བར་（བསམ།） ཨེ་ཨཱ་རལླེ་ཧྲིཾ་ཧྲིཾ་ཕེཾ་ཕེཾ། (ཞེས་ལྷག་སྡུད་ཀྱི་ཕོ་ཉ་རྣམས་སྤྱན་དྲངས་ནས།) ཧཱུྃ༔ སྔོན་གྱི་བསྐལ་པ་དང་པོ་ལ༔ བདེ་གཤེགས་སྤྱི་དཔལ་ཆེན་པོ་ཡི༔ སྤྱན་སྔར་ཁས་བླངས་དམ་མནོས་པའི༔ བཀའ་དང་བསྟན་སྲུང་དྲེགས་པ་ཅན༔ མ་ལུས་འདིར་གཤེགས་ལྷག་ལ་རོལ༔ ཟབ་གསང་གཉན་པོའི་བསྟན་པ་དང་༔ བསྟན་འཛིན་སྐྱེས་བུའི་སྡེ་སྐྱོངས་ལ༔ དགྲ་བགེགས་ཐལ་བའི་རྡུལ་དུ་རློག༔ བཀའ་དམ་གཉན་པོ་དཔང་བཙུག་གོ༔ མ་འདའ་བཛྲ་ས་མ་ཡ༔ སརྦ་དྷརྨ་པཱ་ལ་ཀྵེ་ཊ་པཱ་ལ་སརྦ་ཌཱ་ཀི་ནཱི་ག་ཎ་ཙཀྲ་པཱུ་ཛ་ལ་ཁཱ་ཧིཿ ཨུཙྪིཥྚ་བ་ལིཾ་ཏ་ཁཱ་ཧི༔ (ཞེས་རོལ་མོ་དང་བཅས་པས་ཕྱི་རོལ་དུ་བསྐྱལ་ལོ། །གཉིས་པ་གཏོར་མ་འབུལ་བ་ལ། ཐོག་མར་ལྷ་ཚོགས་རྣམས་ཐུགས་དམ་བསྐུལ་བ་ནི།) ཧཱུྃ་ཧྲཱི༔ བཞེངས་ཤིག་འཕགས་མཆོག་ཐུགས་རྗེའི་ལྷ༔ ཆོས་ཀྱི་དབྱིངས་ནས་གཟུགས་སྐུར་བཞེངས་༔ གང་འདུལ་ཐབས་དང་ཐུགས་རྗེ་ཡིས༔ སྲུལ་དང་ཡང་སྤྲུལ་དཔག་མེད་པ༔ འགྱེད་ཅིང་གདུལ་དཀའ་འདལུ་དུ་གསོལ༔ ཁྱོད་ཀྱི་བཀའ་སྡོད་སྤྲུལ་(18བ)པའི་འཁོར༔ ཡེ་ཤེས་འཇིག་རྟེན་ལྷ་སྲུང་མ༔ ཀུན་ཀྱང་ཐུགས་དམ་གནད་ནས་བསྐུལ༔ ཕྲིན་ལས་རབ་འབྱམས་ཡོངས་འགྲུབ་མཛོད༔ མ་འདའ་བཛྲ་ས་མ་ཡ༔ (ཞེས་བསྐུལ། གཏོར་མར་སྨན་རཀ་སྦྲན་ཅིང་བྱིན་གྱིས་བརླབས་ལ།) ཧཱུྃ་ཧྲཱིཿ སྔོན་ཚེ་འོག་མིན་ཞིང་ཁམས་ནས༔ སྟོན་པ་ཀུན་ཏུ་བཟང་པོ་ཡིས༔ འཁོར་འདས་དག་མཉམ་རོལ་པའི་ཚེ༔ རིག་རྩལ་ཡེ་ཤེས་ཀློང་རྒྱས་བཏབ༔ རི་བོ་མ་ལ་ཡ་ཡི་རྩེར༔ དཔལ་ཆེན་རྡོ་རྗེ་འཆང་དབང་པོས༔ གསང་སྔགས་ཆོས་འཁོར་བསྐོར་བའི་ཚེ༔ བཀའ་སྲུང་དྲེགས་པ་ཕོ་མོ་རྣམས༔ དབྱིངས་ལས་སྤྲུལ་ཞངི་དམ་རྒྱས་བསྡམས༔ བར་དུ་རྒྱ་བལ་བོད་ཡུལ་དུ༔ ཨོ་རྒྱན་པདྨ་ཐོད་ཕྲེང་གིས༔ ཡེ་ཤེས་འཇིག་རྟེན་ལས་གྲུབ་པའི༔ བཀའ་སྲུང་ཆོས་སྐྱོང་ལྷ་སྲིན་ཚོགས༔ དམ་ལ་བཏགས་ཤིང་བཀའ་གཉན་བསྒོས༔ བསྟན་པ་བསྲུང་བའི་གཉེར་ཁ་གཏད༔ བསྟན་དགྲ་བསྒྲལ་བའི་དབང་ཡང་བསྐུར༔ དམར་གྱི་གཏོར་མ་བརྔན་དུ་བཞག༔ ཐ་མ་དོན་གྱི་འོག་མིན་མཁར༔ ཡེ་ཤེས་སྒྱུ་མའི་རྣལ་འབྱོར་གྱིས༔ འཁོར་འདས་འུབ་ཆུབ་རོལ་པའི་ཚེ༔ རང་རྩལ་སྲིད་པའི་ལྷ་སྲིན་སྡེ༔ ཆོས་ཉིད་ཆེན་པོར་རྒྱ་ཡིས་བཏབ༔ འདོད་ཡོན་རྣམ་(19ན)དག་བརྔན་དུ་བཞག༔ བསྟན་པ་བསྲུང་བའི་དམ་རྒྱས་བསྡམས༔ ད་ལྟ་གསང་ཆེན་དཀྱིལ་འཁོར་འདིར༔ སྒྲུབ་པའི་རྣལ་འབྱོར་མཆེད་ལྕམ་གྱིས༔ ཡེ་ཤེས་རོལ་པའི་ལྷར་སྣང་བཀོད༔ མཆོག་གི་དངོས་གྲུབ་དོན་དུ་གཉེར༔ བཀའ་སྲུང་དྲེགས་པའི་སྡེ་ཚོགས་ལ༔ བདག་ལྟའི་རཱུ་ཏྲ་བསྒྲལ་བ་ཡི༔ ཤ་ཁྲག་དམར་གྱི་གཏོར་མ་བཤམས༔ འདོད་རྒུའི་དཔལ་ཡོན་ཅིར་ཡང་འཆར༔ ཡེ་ཤེས་པ་དང་འཇིག་རྟེན་གྱི༔ རོལ་རྩལ་བཀའ་སྲུང་ཆོས་སྐྱོང་དང་༔ སྡེ་བརྒྱད་ལྷ་འདྲེ་དྲེགས་བ་ཅན༔ མ་ལུས་འདིར་གཤེགས་གཏོར་མ་ལོངས༔ ནད་གདོན་བར་ཆད་ཞི་བ་དང་། ཚེ་བསོད་དཔལ་འབྱོར་རྒྱས་པ་དང་༔ ཁམས་གསུམ་དབང་དུ་བསྡུད་པ་དང་༔ དགྲ་བགེགས་ཚར་གཅོད་ཕིན་ལས་མཛོད༔ ཁྱད་པར་ཟབ་གསང་མཁའ་འགྲོ་ཡི༔ སྙིང་ཐིག་བསྟན་དང་བསྟན་འཛིན་སྐྱོངས༔ བསྟན་པའི་མངའ་ཐས་འཕེལ་རྒྱས་མཛོད༔ བསྟན་དགྲ་སྡེ་དང་བཅས་པ་རྣམས༔ རྗེས་ལྷག་མེད་པར་རྡུལ་དུ་རློག༔ བཀའ་དམ་གཉན་པོའི་ཁྲིམས་དེ་ཀ༔ མ་འདའ་བཛྲ་ས་མ་ཡ༔ (ཞེས་ཐ་ཚིག་བསྒྲགས་ཏེ་ཆད་ཐོའི་གཏོར་མ་དེ་ཉིད་ཟོར་དུ་བསྐུལ་བ་ནི།) ཧཱུྃ༔ དཀོན་མཆོག་གསུམ་དང་རྩ་བ་གསུམ༔ བཀའ་སྲུང་དམ་ཅན་(19བ)དབྱིངས་ནས་བཞེངས༔ ཐོགས་མེད་མཐུ་དང་སྟོབས་ཤུགས་ཕྱུངས༔ བདག་ཅག་སྒྲུབ་མཆོག་འཁོར་བཅས་ལ༔ བསམ་སྦྱོར་ངན་པས་རྒོལ་བ་ཡི༔ དགྲ་བགེགས་གནོད་བྱེད་ཐམས་ཅད་ཟློག༔ འཁོར་བ་མྱང་འདས་ཆེན་པོར་ཟློག༔ གཟུང་འཛིན་བདག་མེད་སྟོང་པར་ཟློག༔ སྡུག་བསྔལ་བདེ་བ་ཆེན་པོར་ཟློག༔ སྐྱེ་བ་ནམ་མཁའི་རྡོ་རྗེར་ཟློག༔ རྒ་བ་གཞོན་ནུ་བུམ་སྐུར་ཟློག༔ ན་བ་ཟག་མེད་བདེ་བར་ཟློག༔ འཆི་བ་འོད་གསལ་ཆོས་སྐུར་ཟློག༔ ཐམས་ཅད་དག་མཉམ་ངང་དུ་ཟློག༔ ཨེ་ས་མ་ཡ་བྷྱོ་བྷྱོ་ཟློག་ཟློག༔ (ཅེས་ཟོར་དུ་འཕང་ངོ་། །གསུམ་པ་བརྟན་མ་བསྐྱང་བ་ནི། གཏོར་གཞོང་བཤལ་བའི་སྨན་ཕུད་ཀྱིས་གཏོར་མར་བྲན་ཅིང་།） ཨོཾ་ཨཱཿཧཱུྃ་（གིས་བརླབས་ནས།) ཧཱུྃ་བྷྱོ༔ དཔལ་གྱི་བཀའ་ཉན་མ་སྲིང་སྡེ༔ དབང་ཕྱུག་འབར་མ་གིང་ལང་ཀ༔ བརྟན་མ་ཡ་མ་སྐྱོང་མའི་ཚོགས༔ མ་ལུས་བཤལ་ཆུའི་གཏོར་མ་ལོངས༔ སྒྲུབ་མཆོག་རྣལ་འབྱོར་མཆེད་ལྕམ་གྱི༔ ཕྲིན་ལས་སྒྲུབས་ལ་རོག་དན་མཛོད༔ ཕྱི་ནང་གསང་བའི་བར་ཆད་ཟློག༔ དགྲ་བགེགས་ཚར་གཅོད་ཕྲིན་ལས་མཛོད༔ མ་བྷྱོ་ཛ་ཧྲིཾ་བ་ལིཾ་ཏ་ཁཱ་ཧི༔ (ཞེས་གཏོར་མ་གཙང་སར་བུལ། བཞི་པ་ར་བྲོ་བརྡུང་བ་ནི། གཏོར་གཞོང་ཁ་(20ན)སུབས་པ་རི་རབ་ཏུ་གསལ་བའི་འོག་ཏུ་དམ་སྲི་མནན་པར་བསམ་ལ་རྡོ་རྗེའི་རྒྱས་བཏབ་ནས།) ཧཱུྃ༔ སྟོང་ཆེན་དབྱིངས་ཀྱི་བྲུབ་ཁུང་དུ༔ མ་རིག་ལོག་འདྲེན་དམ་སྲི་བྲུབ༔ ཡེ་ཤེས་རོལ་པའི་རྟ་བྲོ་བརྡུང་༔ བདག་མེད་ཆོས་ཉིད་ངང་དུ་མནན༔ བྱང་ཆུབ་བར་དུ་མ་ལྡང་ཞིག༔ སྐུ་བཞི་ཡེ་ཤེས་ལྔ་ཡི་རྒྱ༔ དུ་ཏྲི་རུ་དྲ་མཱ་ར་ཡ་ནན༔ སྟྭཾ་བྷ་ཡ་ནན༔ (ཞེས་བྲོ་བརྡུང་ངོ་། །ལྔ་པ་དངོས་གྲུབ་བླང་བ་ནི།) ཧྲཱིཿ མགོན་པོ་ཐུགས་རྗེའི་དབང་ཕྱུག་དགོངས༔ སྒྲུབ་པའི་རྣལ་འབྱོར་བདག་ཅག་གི༔ ཡང་གསང་བླ་མེད་དཀྱིལ་འཁོར་འདིར༔ བསྙེན་ཅིང་བསྒྲུབ་པའི་དམ་ཚིག་ཐིམས༔ རྡོ་རྗེ་སྲིན་པོའི་ནམ་ཡང་ལངས༔ དངོས་གྲུབ་སྩོལ་བའི་དུས་ལ་བབ༔ གསང་གསུམ་རྡོ་རྗེའི་ཀློང་མཛོད་ནས༔ དབང་དང་དངོས་གྲུབ་ཡེ་ཤེས་གཏེར༔ མཆོག་དང་ཐུན་མོང་དངོས་གྲུབ་ཀུན༔ ད་ལྟ་ཉིད་དུ་ཐོབ་པར་སྩོལ༔ ཨོཾ་མ་ཎི་པདྨེ་ཧཱུྃ་ཧྲཱིཿ ཀཱ་ཡ་ཝཱ་ཀ་ཙིཏྟ་སརྦ་སིངྔྷི་ཕ་ལ་ཧཱུྃ་ཨཱཿ (ཞེས་འདོད་པའི་དོན་ལ་གསོལ་བ་བཏབ་སྟེ་དངོས་གྲུབ་བླང་ངོ་། །དྲུག་པ་དཀྱིལ་འཁོར་བསྡུ་བ་ནི། གཏང་རག་གི་དོན་དུ།) ཨོཾ། དངོས་འབྱོར་ཡིད་ལས་བྱུང་བ་ཡི། །(སོགས་ཀྱིས་མཆོད་ཅིང་།)ཧྲཱིཿ དམིགས་མེད་སྤྲོས་བྲལ་ཆོས་དབྱིངས་ལས། །（སོགས་ཀྱིས་བསྟོད།） ཧོཿ དཀྱིལ་འཁོར་ལྷ་ཚོགས་སྲུང་མར་བཅས༔ མ་ལུས་(20བ)བདག་ལ་དགོངས་སུ་གསོལ༔ བདག་ནི་འཁོར་ཚེ་ཐོག་མེད་ནས༔ ལས་དང་ཉོན་མོངས་དབང་གྱུར་པས༔ སྡིག་སྒྲིབ་ཉམས་ཆག་ཉེས་ལྟུང་ཀུན༔ མི་འཆབ་མི་སྦེད་མཐོལ་ཞིང་བཤགས༔ དག་ཅིང་ཚངས་པའི་དངོས་གྲུབ་སྩོལ༔ (ཞེས་དང་ཡི་གེ་བརྒྱ་བ་བཟླས་པས་ནོངས་པ་བཤགས། རྟེན་ཡོད་ན།) འདིར་རྟེན་དང་ལྷན་ཅིག་ཏུ། །(སོགས་ཀྱིས་ཡེ་ཤེས་པ་བརྟན་བཞུགས་བྱ། རྟེན་མེད་པའམ་རྡུལ་ཚོན་དང་འབྲེལ་ཉིན་ཐ་མའི་ཚེ།) ཨོཾ། ཁྱེད་ཀྱིས་སེམས་ཅན་དོན་ཀུན་མཛད། །(སོགས་ཀྱིས་ཡེ་ཤེས་པ་གཤེགས། དམ་ཚིག་གི་དཀྱིལ་འཁོར།) རང་གི་སྙིང་གའི་འོད་ཀྱིས་ཕོག་པས་སྣོད་བཅུད་ཐམས་ཅད་འོད་དུ་ཞུ་ནས་གཞལ་ཡས་ཁང་ལ་ཐིམ། གཞལ་ཡས་ཁང་འཁོར་རྣམས་ལ་ཐིམ། འཁོར་རྣམས་གཙོ་བོ་ཡབ་ཡུམ་ལ་ཐིམ། ཡུམ་ཡབ་ལ་ཐིམ། ཡབ་ཐུགས་ཀའི་ཧྲཱིཿལ་ཐིམ། དེ་གྱེན་རྫོགས་འོད་གསལ་སྟོང་པ་ཉིད་ཀྱི་ངང་དུ་མཉམ་པར་བཞག །(སླར་ཡང་།) ཨོཾ་མ་ཎི་པདྨེ་ཧཱུྃ་ཧྲཱིཿ (ཞེས་ཡི་གེ་བདུན་པའི་སྒྲས་ཐུན་མཚམས་ཀྱི་ལྷར་ལྡང་། བདུན་པ་བསྔོ་སྨོན་ནི།) ཧོཿ བདག་གིས་འདི་དང་དུས་གསུམ་དུ༔ བསོད་ནམས་དགེ་རྩ་ཅི་བསགས་པ༔ འགྲོ་ཀུན་སངས་རྒྱས་འཐོབ་ཕིར་བསྔོ༔ རྣམ་གྲོལ་སྐུ་གསུམ་ཐོབ་པར་ཤོག༔ (ཅེས་དང་། གཞན་ཡང་།) བླ་མ་ཡི་(21ན)དམ་ལྷ་ཚོགས་དགོངས་སུ་གསོལ། །དེང་འདིར་བརྩོན་པས་བསྒྲུབས་པའི་དགེ་བ་དང་། །དུས་གསུམ་བསགས་དང་ཡོད་པའི་དགེ་བ་རྣམས། །བསྡོམས་ཏེ་བླ་མེད་བྱང་ཆུབ་ཆེན་པོར་བསྔོ། །དེང་ནས་བྱང་ཆུབ་སྙིང་པོར་མཆིས་ཀྱི་བར། །རིགས་བཟང་བློ་གསལ་ང་རྒྱལ་མེད་པ་དང་། །སྙིང་རྗེ་ཆེ་ཞིང་བླ་མ་ལ་གུས་ལྡན། །དཔལ་ལྡན་རྡོ་རྗེའི་ཐེག་ལ་ངེས་གནས་ཤོག ། དབང་གིས་སྨིན་ཅིང་དམ་ཚིག་སྡོམ་པར་ལྡན། །རིམ་གཉིས་ལམ་ལ་བསྙེན་སྒྲུབ་མཐར་ཕྱིན་ཏེ། །དཀའ་བ་མེད་པར་རིག་འཛིན་གོ་འཕང་བསྒྲོད། །དངོས་གྲུབ་རྣམ་གཉིས་བདེ་བླག་འགྲུབ་གྱུར་ཅིག །རྒྱལ་བའི་དཀྱིལ་འཁོར་བཟང་ཞིང་དག་བ་དེར། །པདྨོ་དམ་པ་ཤིན་ཏུ་མཛེས་ལས་སྐྱེས། །སྣང་བ་མཐའ་ཡས་རྒྱལ་བས་མངོན་སུམ་དུ། །ལུང་བསྟན་པ་ཡང་བདག་གིས་དེར་ཐོབ་ཤོག ། དེར་ནི་བདག་གིས་ལུང་བསྟན་རབ་ཐོབ་ནས། །སྤྲུལ་པ་མང་པོ་བྱེ་བ་ཕྲག་བརྒྱ་ཡིས། །བློ་ཡི་སྟོབས་ཀྱིས་ཕྱོགས་བཅུ་རྣམས་སུ་ཡང་། །སེམས་ཅན་རྣམས་ལ་ཕན་པ་མང་བྱེད་ཤོག །རྒྱལ་བའི་བསྟན་པ་དར་ཞིང་རྒྱས་པ་དང་། །བསྟན་འཛིན་རྣམས་ཀྱི་བཞེད་པའི་དོན་ཀུན་འགྲུབ། །མ་ལུས་སྐྱེ་རྒུའི་འགལ་རྐྱེན་(21བ)ཀུན་ཞི་ཞིང་། །ཕུན་ཚོགས་མཐའ་དག་ཡིད་བཞིན་འབྱོར་གྱུར་ཅིག །(ཅེས་དགེ་རྩ་བསྔོ་ཞིང་སྨོན་ལམ་ཁྱད་པར་ཅན་གདབ། བརྒྱད་པ་ཤིས་བརྗོད་བྱ་བ་ནི། མེ་ཏོག་ཆར་དུ་བསྙིལ་ལ།) ཧཱུྃ༔ ཀ་དག་སྤྲོས་མཐའ་བྲལ་བའི་དབྱིངས༔ སྐྱེ་མེད་ཆོས་སྐུའི་བཀྲ་ཤིས་ཤོག༔ ལྷུན་གྲུབ་བདེ་ཆེན་རོལ་པའི་དཔལ༔ འགགས་མེད་ལོངས་སྐུའི་བཀྲ་ཤིས་ཤོག༔ ཀུན་ཁྱབ་ཐུགས་རྗེའི་བདག་ཉིད་ཆེ༔ ཕྱོགས་མེད་སྤྲུལ་སྐུའི་བཀྲ་ཤིས་ཤོག༔ (ཅེས་དང་། གཞན་ཡང་བཀྲ་ཤིས་པའི་ཚིགས་སུ་བཅད་པ་རྒྱ་ཆེར་བརྗོད་པས་དགེ་ལེགས་སུ་བྱའོ།) ། གངས་ཅན་ལྷ་སྐལ་འཕགས་མཆོག་བསྒྲུབ་པའི་ཐབས། །ངོ་མཚར་ཟབ་གཏེར་རྒྱ་མཚོ་ལས་ཐོན་པ། །གུ་རུའི་ཞལ་ལུང་དྲི་མེད་ཟླ་ཤེལ་དབང་། །མ་ནོར་ཁྲིགས་བསྡེབས་ཀུན་གསལ་ལམ་དུ་དྲངས། །འདི་ལས་བྱུང་བའི་བསོད་ནམས་འོད་དཀར་གྱིས། །སྲིད་པའི་མུན་ནག་འཐུག་པོ་མཐར་བྱས་ཏེ། །ཡང་དག་སྣང་བ་གསལ་དང་ལྷན་ཅིག་པར། །ཕན་བདེའི་ཀུནྡ་རྟག་ཏུ་བཞད་གྱུར་ཅིག །སྟོང་ཉིད་བྱང་ཆུབ་སེམས་ཀྱི་རྩལ་ཆེན་རྫོགས། །གཞན་ཕན་རྒྱལ་སྲས་སྤྱོད་པ་མཐའ་རུ་ཕྱིན། །ཕྱོགས་མཐར་ཟབ་ཆོས་འདི་ཡི་ཕྲིན་ལས་ཀྱིས༔ ། འཁོར་བ་མ་སྟོངས་བར་དུ་དོན་བྱེད་ཤོག །(22ན) (དེ་ལྟར་འགྲོ་འདུལ་ཐུགས་རྗེ་ཆེན་པོའི་ཕྲིན་ལས་ཁྲིགས་སུ་བསྡེབས་པ་གཞན་ཕན་མཁའ་ཁྱབ་ཅེས་བྱ་བ་འདི་ནི་གཏེར་གཞུང་རྩ་བའི་དགོངས་པར་གསང་བ་སྤྱི་ལ་འཇུག་པའི་ཆོ་གའི་ཡན་ལག་དག་གིས་མི་འགལ་བར་བརྒྱན་ཏེ། གཏེར་ཆེན་རིག་འཛིན་བླ་མའི་མཚན་གྱི་བྱིན་རླབས་ཐོབ་པ་འཇིགས་བྲལ་ཡེ་ཤེས་རྡོ་རྗེས་རང་ལོ་ཉི་ཤུར་སོན་པ་ཆུ་མོ་ཕག་གི་ལོའི་རྒྱལ་བ་ལྷ་ལས་བབ་པའི་